Forslag til RÅDETS AFGØRELSE om den holdning som Den Europæiske Union skal indtage i Det Blandede EØS-udvalgtil ændring af protokol 31 til EØS-aftalen om samarbejde på særlige områder ud over de fire friheder /* COM/2012/097 final - 2012/0043 (NLE) */





BEGRUNDELSE 1. BAGGRUND FOR FORSLAGET For at sikre den nødvendige retssikkerhed og ensartethed på det indre marked bør Det Blandede EØS-udvalg indarbejde al relevant EU-lovgivning i EØS-aftalen så hurtigt som muligt efter vedtagelsen og gøre det muligt for EØS-EFTA-staterne at deltage i EØS-relevante EU-aktiviteter og -programmer. Det er bestemt i artikel 78 i EØS-aftalen, at de kontraherende parter skal styrke og udvide samarbejdet inden for rammerne af Unionens virksomhed, bl.a. på området for civilbeskyttelse. 2. RESULTATER AF KONSEKVENSANALYSER OG HØRINGER AF INTERESSEREDE PARTER 1. Udkastet til Det Blandede EØS-udvalgs afgørelse (vedlagt som bilag til forslaget til Rådets afgørelse) har til formål at ændre protokol 31 til EØS-aftalen om samarbejde på særlige områder ud over de fire friheder med henblik på at udvide samarbejdet mellem de kontraherende parter ved at lade protokollens anvendelsesområde omfatte Rådets direktiv 2008/114/EF af 8. december 2008 om indkredsning og udpegning af europæisk kritisk infrastruktur og vurdering af behovet for at beskytte den bedre. 2. I medfør af artikel 79, stk. 3, og uden at dette berører artikel 80 i EØS-aftalen, gælder aftalens del VII (Institutionelle bestemmelser) delvist for dette samarbejde. 3. JURIDISKE ASPEKTER AF FORSLAGET I henhold til artikel 1, stk. 3, i Rådets forordning (EF) nr. 2894/94 om visse gennemførelsesbestemmelser til EØS-aftalen skal Rådet på forslag af Kommissionen fastlægge den holdning, som skal indtages på Unionens vegne til sådanne afgørelser. Kommissionen forelægger udkastet til Det Blandede EØS-udvalgs afgørelse til vedtagelse i Rådet som Unionens holdning. Kommissionen håber at kunne fremlægge udkastet i Det Blandede EØS-udvalg snarest muligt. 2012/0043 (NLE) Forslag til RÅDETS AFGØRELSE om den holdning som Den Europæiske Union skal indtage i Det Blandede EØS-udvalg til ændring af protokol 31 til EØS-aftalen om samarbejde på særlige områder ud over de fire friheder RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, særlig artikel 196 og artikel 218, stk. 9, under henvisning til Rådets forordning (EF) nr. 2894/94 af 28. november 1994 om visse gennemførelsesbestemmelser til aftalen om Det Europæiske Økonomiske Samarbejdsområde[1], særlig artikel 1, stk. 3, under henvisning til forslag fra Europa-Kommissionen, og ud fra følgende betragtninger: (1) Protokol 31 til aftalen om Det Europæiske Økonomiske Samarbejdsområde (i det følgende benævnt "aftalen") indeholder særlige bestemmelser og ordninger vedrørende samarbejde på særlige områder ud over de fire friheder. (2) Det er hensigtsmæssigt at udvide samarbejdet mellem aftalens kontraherende parter til at omfatte aktiviteter ud over de fire friheder. (3) Protokol 31 i aftalen bør derfor tilpasses med henblik på at muliggøre dette udvidede samarbejde ved at lade Rådets direktiv 2008/114/EF af 8. december 2008 om indkredsning og udpegning af europæisk kritisk infrastruktur og vurdering af behovet for at beskytte den bedre omfatte af protokollens anvendelsesområde. (4) Unionens holdning i Det Blandede EØS-udvalg bør baseres på det udkast til afgørelse, der er vedlagt nærværende afgørelse — VEDTAGET DENNE AFGØRELSE: Artikel 1 Den holdning, som Unionen skal indtage i Det Blandede EØS-udvalg til den foreslåede ændring af protokol 31 til EØS-aftalen, baseres på det udkast til Det Blandede EØS-udvalgs afgørelse, der er vedlagt nærværende afgørelse. Artikel 2 Denne afgørelse træder i kraft på dagen for vedtagelsen. Udfærdiget i Bruxelles, den På Rådets vegne Formand BILAG DET BLANDEDE EØS-UDVALGS AFGØRELSE Nr. af om ændring af protokol 31 til EØS-aftalen om samarbejde på særlige områder ud over de fire friheder DET BLANDEDE EØS-UDVALG HAR — under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt "aftalen", særlig artikel 86 og 98, og ud fra følgende betragtninger: (1) Protokol 31 til aftalen blev ændret ved Det Blandede EØS-udvalgs afgørelse nr. …/… af …[2]. (2) Det er hensigtsmæssigt at udvide samarbejdet mellem aftalens kontraherende parter til at omfatte Rådets direktiv 2008/114/EF af 8. december 2008 om indkredsning og udpegning af europæisk kritisk infrastruktur og vurdering af behovet for at beskytte den bedre[3] — VEDTAGET DENNE AFGØRELSE: Artikel 1 Følgende stykke indsættes efter artikel 10, stk. 8, i protokol 31 til aftalen: "9. a) De kontraherende parter samarbejder om de områder, der er omfatte af følgende retsakt: - 32008 L 0114: Rådets direktiv 2008/114/EF af 8. december 2008 om indkredsning og udpegning af europæisk kritisk infrastruktur og vurdering af behovet for at beskytte den bedre (EUT L 345 af 23.12.2008, s. 75). b) De kontraherende parter skal benytte de passende samarbejdsformer, som nævnes i aftalens artikel 80, med henblik på at nå de mål, som er fastsat i Rådets direktiv 2008/114/EF. c) I henhold til aftalens artikel 79, stk. 3, finder aftalens del VII (Institutionelle bestemmelser), med undtagelse af afdeling 1 og 2 i kapitel 3, anvendelse på dette stykke." Artikel 2 Denne afgørelse træder i kraft dagen efter, at den sidste meddelelse er indgivet til Det Blandede EØS-udvalg, jf. aftalens artikel 103, stk. 1*. Artikel 3 Denne afgørelse offentliggøres i Den Europæiske Unions Tidendes EØS-afsnit og EØS-tillæg. Udfærdiget i Bruxelles. || På Det Blandede EØS-udvalgs vegne Formand || Sekretærer for Det Blandede EØS-udvalg [1] EUT L 305 af 30.11.1994, s. 6. [2] EUT L … [3] EUT L 345 af 23.12.2008, s. 75. * Ingen forfatningsmæssige krav angivet/Forfatningsmæssige krav angivet.